b'\n_START_ARTICLE_\nMikko Vitikainen\n_START_PARAGRAPH_\nMikko Vitikainen (s. 11. hein\xc3\xa4kuuta 1952) on entinen suomalainen pes\xc3\xa4palloilija ja pelinjohtaja._NEWLINE_Vitikainen pelasi Pes\xc3\xa4pallon mestaruussarjassa 1974-1977 Kouvolan Pallonly\xc3\xb6jien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977. 1978-1982 Vitikainen pelasi Jyv\xc3\xa4skyl\xc3\xa4n Kiriss\xc3\xa4, jossa saavutti toisen Suomen-mestaruutensa kaudella 1982. Kolmas mestaruus tuli Imatran Pallo-Veikoissa kaudella 1986. Kaikkiaan 304:st\xc3\xa4 SM-sarjaottelustaan Vitikainen on ker\xc3\xa4nnyt 1537 p\xc3\xb6rssipistett\xc3\xa4, joilla h\xc3\xa4n sijoittuu p\xc3\xb6rssiss\xc3\xa4 sijalle 50 (2012)._NEWLINE_It\xc3\xa4-L\xc3\xa4nsi-ottelussa Vitikainen pelasi kahdeksan kertaa kuten my\xc3\xb6s Liitto-Lehdist\xc3\xb6-ottelussa. Vuoden pes\xc3\xa4palloilijaksi Vitikainen valittiin 1981 ja vuoden pelinjohtajaksi kymmenen vuotta my\xc3\xb6hemmin, jolloin h\xc3\xa4n johti IPV:n Suomen-mestariksi.'